
Dr. Ing. GHEORGHE CIUHANDU

Nr. 2010-028671/03.11.2010
REFERAT

privind avizarea Planului Urbanistic Zonal „Locuinţe colective şi funcţiuni complementare”, 
Calea Lugojului DN 6 Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. iniţial UR2009-018547/27.11.2009, cu completările ulterioare, ultima fiind 2010-028671/23.11.2010 privind aprobarea Planului Urbanistic Zonal „Locuinţe colective şi funcţiuni complementare”, Calea Lugojului DN 6 Timişoara;

Având în vedere prevederile Certificatului de Urbanism nr. 4552/01.10.2009, precum şi modificările survenite la Legea nr. 350/2001, în această perioadă;

Ţinând cont de Avizul de Oportunitate nr. 07/10.06.2009, de Raportul de Avizare Favorabil nr. 02/PV-15.07.2010 al Comisiei Tehnice de Amenajare a Teritoriului şi de Urbanism şi de Avizul Consiliului Judeţean Timiş nr. 136/05.10.2010;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal „Locuinţe colective şi funcţiuni complementare”, Calea Lugojului DN 6 Timişoara.

Documentaţia P.U.Z. „Locuinţe colective şi funcţiuni complementare”, Calea Lugojului DN 6 Timişoara a fost afişată pe site-ul oficial al Primăriei Municipiului Timişoara începând cu luna martie 2010 în vederea informării şi consultării populaţiei.

Pentru această documentaţie s-a organizat Dezbatere publică în data de 06 mai 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, conform Procesului Verbal anexat. Nu a fost înregistrată nici o sesizare în scris cu privire la această documentaţie;
Documentaţia Plan Urbanistic Zonal „Locuinţe colective şi funcţiuni complementare”, Calea Lugojului DN 6 Timişoara, este elaborată de S.C. STUDIO ARCA S.R.L., proiect nr. 235/2008, la cererea beneficiarilor LUPĂŞTEAN Marcel şi soţia LUPĂŞTEAN Elvira, ASOCIAŢIA CENTRUL CREŞTIN „ALETHEIA”.

Zona studiată care face obiectul acestei documentaţii, nu se află în zonă de protecţie a monumentelor istorice pentru care este necesar avizul Direcţiei pentru Cultură, Culte şi Patrimoniul Cultural Naţional a judeţului Timiş. Pentru zona în care este situat imobilul, s-a obţinut de către beneficiari Avizul Consiliului Judeţean Timiş nr. 136/05.10.2010.
Prin prezentul Plan Urbanistic Zonal „Locuinţe colective şi funcţiuni complementare”, Calea Lugojului DN 6 Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Zona studiată în cadrul documentaţiei este situată în teritoriul administrativ al municipiului Timişoara, în partea nord-estică, la liziera pădurii (Pădurea Verde), cu acces asigurat de pe DN 6.

Terenul care face obiectul acestei documentaţii, în suprafaţă totală de 8959 mp este înscris în: C.F. nr. 414491 (provenită din conversia pe hârtie a C.F. nr. 201997), nr. CAD 50842 arabil în suprafaţă de 4165 mp, C.F. 414492 (provenită din conversia pe hârtie a C.F. nr. 202184) nr. CAD 50905 arabil în suprafaţă de 1723 mp şi  C.F. 414494 (provenită din conversia pe hârtie a C.F. nr. 201908)  nr. CAD 50813 arabil în suprafaţă de 3071 mp. Toate aceste terenuri sunt în proprietatea beneficiarilor acestui proiect LUPĂŞTEAN Marcel şi soţia LUPĂŞTEAN Elvira, ASOCIAŢIA CENTRUL CREŞTIN „ALETHEIA”.

Obiectivul propus prin această documentaţie este amplasarea pe terenul studiat a unui ansamblu de locuinţe colective cu funcţiuni complementare – comerţ, servicii, birouri, sport şi recreere. La subsol se va amplasa un parcaj pentru locatari.

Documentaţia de urbanism  studiază terenul stabilit prin Avizul Prealabil de Oportunitate nr. 07/10.06.2009, fiind prevăzute reglementări cu privire la aliniament, retrageri, zona de implantare, calea de acces.

Astfel, în baza acestor reglementări şi a condiţiilor impuse prin avizele C.T.A.T.U. şi C.J.T., se doreşte ca pe parcelele deţinute de beneficiari să se realizeze un ansamblu format din mai multe corpuri de clădire cu regim maxim de înălţime care pleacă de la S+P+4E şi posibilitatea de a amplasa două accente mai înalte - S+P+10E spre Calea Lugojului şi S+P+8E spre pădure. Se vor asigura accese auto şi pietonale, locuri de parcare necesare funcţiunii propuse şi spaţii verzi cu locuri de joacă şi odihnă de folosinţă generală.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto şi pietonal se va realiza conform Avizului Comisiei de Circulaţie nr. TH2008-006022/30.10.2008.

Indicii de construibilitate propuşi prin documentaţie sunt:

POT max.  = 20 % 

CUT max. = 2,5

Regim de înălţime max. = S+P+4E;
H(cornişă) = 15,50m;

Regim de înălţime max. = S+P+6E;
H(cornişă) = 21,50m;

Regim de înălţime max. = S+P+8E;
H(cornişă) = 28,00m;

Regim de înălţime max. = S+P+10E;
H(cornişă) = 34,00m.
Se propun spaţii verzi de min 15 % conform Avizului Agenţiei Regionale pentru Protecţia Mediului  nr. 2637 din 19.05.2009.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Locuinţe colective şi funcţiuni complementare”, Calea Lugojului DN 6 Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.

Având în vedere Referatul de specialitate al Instituţiei Arhitect Şef, lăsăm la aprecierea Consiliului Local Timişoara oportunitatea realizării acestui obiectiv.

